La Grotte
La Grotte (srpskohrvatski: Špilja) je komedija u dva čina Jeana Anouilha iz 1959. godine, premijerno izvedena 5. listopada 1961. godine u pariškom Théâtre Montparnasse u zajedničkoj režiji Rolanda Piétrija i Jeana Anouilha; scenografiju za premijernu izvedbu postavio je Jean-Denis Malclès, tada učestali suradnik Jeana Anouilha. Kako je sam Anouilh rekao u jednom intervjuu iz ožujka 1961. godine, komedija evocira 1910. godine i prikazuje odnose između "podređenih" (posluga) i "nadređenih" prepunih negativnih sentimenata, ali koji mogu postati izvor komičnih situacija. 

La Grotte je, unatoč činjenici da je na repertoaru bila čak četiri mjeseca, bila priličan neuspjeh za Anouilha te prva njegova drama u mnogo godina koja je dobila jednoglasno negativne kritike publike i struke. Premijerno je objavljena 1961. godine, a 1970. godine ju je Éditions de la Table Ronde reizdala u sklopu niza "novih škripećih komada". 

Djela Jeana Anouilha
Drame 1959.